לירון רביבו

**לירון רביבו** (נולדה ב-29 בדצמבר 1993) היא מנחה, שחקנית ודוגמנית ישראלית. התפרסמה לראשונה כמתמודדת בעונה השביעית של תוכנית המציאות "הישרדות". משלהי 2023 מוכרת גם בשם הבמה ככוכבת הילדים **לירוני רון**.

## ראשית חייה
לירון רביבו נולדה וגדלה במושב בית עוזיאל, למשפחה מסורתית ממוצא מרוקאי. היא חלק משלישייה לא-זהות ביחד עם אחיותיה, נוי ועמית. בצעירותה רקדה בלהקת המחול בת שבע.

שירתה בצה"ל בחיל המודיעין.

התפרסמה לראשונה בשנת 2015 כשהתמודדה כשורדת בעונה השביעית של תוכנית המציאות "הישרדות הונדורס" ששודרה בערוץ 2 אצל רשת. לאחר מכן, למדה בבית הספר למשחק מול מצלמה "טכניקה".

## קריירה
### משחק והנחיה
בילדותה השתתפה בתוכנית הילדים "1, 2 הופ!", ובפרסומת למאמא עוף.

ב-2009 השתתפה בתפקיד אורח בסדרה "רמזור" בערוץ 2 של קשת.

בשנת 2016 החלה רביבו להנחות את תוכנית התיירות "החופשה המושלמת" לצידו של אוריאל יקותיאל בערוץ 2 של רשת. בסוף אותה שנה, החלה לשחק את דמותה של שמש ראובני בסדרת הנוער "פלאשבק" בערוץ הילדים למנויי HOT – כשבשל תפקיד זה הייתה מועמדת לפרס "שחקנית השנה" בטקס נבחרי הילדים.

בתחילת שנת 2017 הצטרפה לצוות המנחים של ערוץ הילדים, היא החלה להגיש לצידו של יהונתן בשן את העונה השנייה של שעשועון הילדים "הצלצול האמיתי" בחודש יולי של אותה שנה החלה להנחות גם את שעשועון הריאליטי "הבנים והבנות" בערוץ הילדים. עוד באותה שנה שיחקה בסדרת הדרמה "פולמון" בהוט בידור ישראלי.

בקיץ 2017 רביבו הנחתה את תוכנית הרשת האינטרנטית "Coke TV Wow Show" של קוקה-קולה בישראל, לצד הקומיקאי ליאור דובדבני. בחנוכה 2017 השתתפה ב"סטורי של פסטיגל – אגדה מעכשיו".

ב-2018 שיחקה בתפקיד ראשי בהצגה "ביוש" בתיאטרון חיפה, העוסקת בתופעת השיימינג. בנוסף ב-2018, רביבו עם שתי אחיותיה נוי ועמית, השתתפו ביחד בעונתה החמישית (עונת הנשים) של תוכנית הדוקו-ריאליטי "גולסטאר" ב-HOT3.

החל מ-13 במרץ 2019 משחקת בסדרת הנוער "התחנה" בערוץ KidZ למנויי הוט. כמו כן, השתתפה בהצגה "תיק פתוח", המבוססת על פרשת הירצחה של הילדה תאיר ראדה.

ב-2020 נמתחה בתוכנית של עפר שכטר "אמבוש" ברשת 13. בנוסף בשנה זו, החלה להגיש באתר ישראל בידור. שימשה כפאנליסטית בתוכנית המגזים היומית "הדוח היומי" ברשת 13, בהנחייתו של קובי מחט. ב-2022 כיכבה בסרטון הווידאו שליווה את השיר "מחכה שתבואי" של איתי לוי.

ב-2024 החלה לשמש כפאנליסטית לסירוגין בתוכניות מגזין בעכשיו 14.

### ככוכבת הילדים לירוני רון
החל משלהי שנת 2023 רביבו מגלמת את כוכבת הילדים **לירוני**. ב-2024 היא החלה לככב במופע לילדים משלה בשם "איפה העוגה", שכתבו סמדר שיר ומשה דץ וביים עומר זמרי. בין השירים שמבצעת נמצאים "טיף וטף", "חיבוקי" ו"איפה העוגה", ובשנת 2025 שינתה את שם הבמה שלה ל"לירוני רון".

### דוגמנות
בשלהי 2015 רביבו הצטרפה לקמפיין פרסומי של מותג האופנה הישראלי "קסטרו" לצד הפרזנטורית לירז דרור, ולצדן של נטע אלחמיסטר ויערה בנבנישתי. מאוחר יותר, הצטלמה לקמפיין קיץ 2016 של "קסטרו" לצד הפרזנטורים לירז דרור ועומר דרור, וכן לצד התאומות נוי והדר קרקו.

בנוסף ב-2016 הובילה רביבו יחד עם עומר דרור וישראל אהרוני את הקמפיין לטלוויזיות "סמסונג". באפריל 2016 נבחרה לשמש כפרזנטורית של יבואנית מוצרי החשמל "LyVent".

בין היתר, רביבו כיכבה על שערים של כתבי עת ישראליים, ובהם: "סטילטו", (פעמיים), ופעמיים ב"פנאי פלוס" כשבנוסף גם דורגה בו במקום הראשון ברשימת "20 הרווקים והרווקות הנחשקים" לשנת 2016. לאחר מכן נבחרה למקום השלישי בסקר נבחרי השנה של "ראש אחד" לשנת 2016.

## חיים אישיים
ב-2018 נישאה לאיש העסקים אליאב בן חמו, הם מתגוררים בתל אביב, ולהם שלושה ילדים.

## פילמוגרפי

### טלוויזיה

### תיאטרון

### אחרים

## פרסים ומועמדויות

## קישורים חיצוניים

* 
* 
* 
* 
* 
* 
* 
* 
* 

## הערות שוליים

קטגוריה:מתחרי הישרדות (ישראל)
קטגוריה:מנחות טלוויזיה ישראליות
קטגוריה:שחקניות קולנוע וטלוויזיה ישראליות
קטגוריה:דוגמניות ישראליות
קטגוריה:דוגמנים ישראלים
קטגוריה:מנחות ערוץ הילדים
קטגוריה:פרזנטוריות ישראליות
קטגוריה:פרזנטורים ישראלים
קטגוריה:משתתפות הפסטיגל
קטגוריה:משתתפי גולסטאר
קטגוריה:נשות המושב
קטגוריה:אנשי המושב
קטגוריה:מנחים ישראלים
קטגוריה:בוגרות תיכון אזורי רמלה-לוד
קטגוריה:בוגרי תיכון אזורי רמלה-לוד
קטגוריה:אישים ממוצא יהודי-מרוקאי
קטגוריה:שחקניות תיאטרון ישראליות
קטגוריה:כוכבי ילדים
קטגוריה:מועצה אזורית גזר: אישים
קטגוריה:ישראליות שנולדו ב-1993
קטגוריה:ישראלים שנולדו ב-1993